cyanic-selkie/wikianc huggingface dataset:
Géza Szőcs
Karriere
I årene 1979 til 1982 arbeidet han for den ungarske avisen Igazság i Cluj. Szőcs redigerte den ungarskspråklige samizdat Ellenpontok, og det førte til at han ble forhørt og mishandlet av Securitate, Ceaușescu-regimets hemmelige politi. Han arbeidet han ved vitenskapelige litteraturseminar ved Babes-Bolyai-universitetet.
Så gikk han i 1986 politisk eksil i Sveits, og der virket han som journalist i Genève. I 1989 ble han lokalsjef for Radio Free Europe i Budapest, og ble i den stillingen til 1990.
I 1989 ble han medarbeider ved tidsskriftet Magyar Napló, utgitt av det ungarske forfatterforbund.
I begynnelsen av 1990-tallet satt han i Romanias senat for partiet Ungarsk demokratisk enhet i Romania.
Etter å ha vendt tilbake til Ungarn og gjort karriere innen media ble han i 2010 utnevnt av Viktor Orbán til statssekretær ansvarlig for kultur ved Departementet for nasjonale ressurser, og sådeles del av regjeringskabinettet. I denne egenskap var han den 2. april 2011 med på gjen-avdukingen av det monumentale Matthias Corvinus-monumentet i Cluj, etter at dette monumentet fra 1902 til minne om Matthias Corvinus var blitt restaurert med midler fra både den rumenske og den ungarske regjering.
I juni 2012 ble han den ungarske regjerings kommisjonær for kulturspørsmål. Han ble også ordførende for den ungarske PEN-klubben. I dens regi innstiftet han i 2012 Janus Pannonius-prisen, en internasjonal poesipris på 50 000 euro.
I 2012 var han innblandet i overføringen av forfatteren József Nyírős' levninger fra Spania til Transsylvania i Romania. Planene om dette vakte kritikk og ble forbudt av rumenske myndigheter ettersom Nyírő, medlem i Pilkorsbevegelsen på 1940-tallet, hadde hatt antirumenske holdninger. Etter en uoffisiell gudstjeneste i Nyírős hjemby Odorheiu Secuiesc meddelte Géza Szőcs at levningene var med med suksess blitt smuglet inn i landet.
Død
Szőcs døde den 5. november 2020 på sykehus i Budapest i en alder av 67 år, som følge av covid-19.
Jan Ketil Rød
Jan Ketil Rød (født 16. juli 1966 i Oslo) er en norsk geomatiker. Han er professor ved Geografisk institutt, NTNU, der han i hovedsak underviser i geografisk informasjonsvitenskap og bruken av geografiske informasjonssystemer (GIS). I tillegg underviser han i kvantitativ metode for geografer og et emne om effekter av klimaendringer. Hans forskningsinteresser er knyttet til bruken av GIS generelt, men særlig innen studier om effekter av klimaendringer, sårbarhet ovenfor klimainduserte naturkatastrofer, disaggregerte studier av borgerkriger, byplanlegging og GIS brukt innen geografiutdanning.
Rød har sin utdannelse fra ulike utdannelsesinstitusjoner:
I 1991 fikk han sin mastergrad i geomatikk ved NTH, Institutt for geodesi og fotogrammetri. Masteroppgavens tittel var: Perspective visualisation of a SPOT image co- registered with geologic themes.
I perioden 1993–97 studerte han ulike enkeltemner, i hovedsak relatert til geografi, ved NTNU, Birzeit universitet på Vestbredden og Sorbonne i Paris.
I 2002 ble han dr. polit. ved NTNU, med avhandlingen ''Geographical Information Processing. Towards a transparent statistical mapping''.
Rød har vært professor i geografisk informasjonsbehandling ved Geografisk institutt siden 2013. I perioden 2004–2013 var han førsteamanuensis ved samme institutt. Han har vært tilknyttet NTNU og en av forløperne, NTH, i ulike stillinger siden 1992.
I tillegg til stillingen ved NTNU har han – og har hatt – ulike bistillinger:
Han var forsker ved Institutt for fredsforsknings Centre for the Study of Civil War, et av Norges forskningsråds første sentre for fremragende forskning. Senteret eksisterte i perioden 2003–2012.
Fra 2013 til 2014 var han forsker i 20% stilling ved Vestlandsforsking.
Fra januar 2015 har han en bistilling som forsker ved Senter for integrert krisehåndtering (CIEM) ved Universitetet i Agder.
Røds forskning på ekstremvær og andre klimarelaterte farer har gitt mange oppslag i media.
I 2018 var han en av de ni første NTNU-ansatte som fikk status som merittert underviser. Juryen la vekt på at Røed har utmerket seg ved å ta i bruk digital teknologi, video og omvendt undervisning.
Squel Stein
Squel Stein (født 7. september 1991) er en brasiliansk syklist som konkurrerer i BMX. Hun representerte landet sitt under Sommer-OL 2012 i London, der hun røk ut i semifinalen.
Marianne Kaurin
Marianne Kaurin (født 18. mai 1974) er en norsk forfatter.
Kaurin har gått forfatterutdanningen ved Norsk barnebokinstitutt og debuterte i 2012 med ungdomsromanen Nærmere høst.
For debutboka fikk hun Kulturdepartementets debutpris for barne- og ungdomslitteratur og U-Prisen. I grunngivelsen for tildelingen av debutprisen til Kulturdepartementet skrev juryen blant annet: «Gjennom eit språk med uvanleg god flyt og med mange nyansar klarer Kaurin å lage ei politisk forteljing som har aktualitet langt utover andre verdenskrig. Det velformulerte språket hennar og dei godt tima skifta av synsvinkel mellom personane i romanen bidreg til å blåse nytt liv i den historiske romanen for ungdom.'».
Luostejok kraftverk
Luostejok kraftverk er et vannkraftverk i Porsanger kommune i Troms og Finnmark.
Det utnytter et fall på 31 meter fra Gaggavatn til Øvrevann.
Kraftverket ble oppgradert i 2019. Installert effekt er 2,6 MW fra en francisturbin. Årlig produksjon er 11,5 GWh.
Det eies av Luostejok Kraftlag.
Liste over olympiske medaljevinnere i stuping
Liste over olympiske medaljevinnere i stuping inneholder samtlige stupere som har tatt en olympisk medalje i stuping.
Laëtitia Le Corguillé
Laëtitia Le Corguillé (født 29. juli 1986) er en fransk syklist som konkurrerer i BMX. Hun representerte landet sitt under Sommer-OL 2012 i London, der hun ble nummer 4. Hun tok sølv under Sommer-OL 2008.
Mårøyfjord kraftverk
Mårøyfjord kraftverk er et vannkraftverk i Lebesby kommune i Troms og Finnmark.
Det utnytter et fall på 225 meter fra Fossvannet til havet. Hovedmagasin for kraftverket er Reinoksvannan.
Kraftverket eies av Nordkyn Kraftlag. Installert effekt er 4,4 MW, gjennomsnittlig årsproduksjon er ca 30 GWh.
Jóhanna Sigurðardóttir
Jóhanna Sigurðardóttir (født 4. oktober 1942 i Reykjavík) er en islandsk politiker og representerer det sosialdemokratiske partiet Samfylkingin. Hun tok over etter Geir H. Haarde som Islands statsminister den 1. februar 2009. Det var imidlertid forventet at hun skulle bli offisielt utnevnt et par dager tidligere, men forhandlingene trakk ut. Den 23. mai 2013 ble hun avløst av Sigmundur Davíð Gunnlaugsson.
Hun har vært medlem av Alltinget siden 1978, og var sosialminister fra 1987 til 1994. Hun var på nytt sosialminister fra 24. mai 2007 inntil hun ble statsminister. 28. mars 2009 ble hun valgt som partileder for Samfylkingin. 25. april ble det gjennomført ekstraordinært valg på Island, som følge av finanskrisen og Sigurðardóttir ledet Samfylkingin til deres største valgseier noen sinne. Partiet ble det største med nesten 30 % oppslutning.
Bakgrunn
Jóhanna ble født i Reykjavík, og studerte ved Verzlunarskóli Íslands, en privat videregående skole. Etter bestått eksamen i 1960 ble Jóhanna ansatt som flyvertinne (og senere kontoransatt) i Loftleiðir, forgjengeren til Icelandair. Hun var tidlig aktiv i fagforeningen, og ledet Islands kabinansattes forening i 1966 og 1969, og Foreningen for tidligere flyvertinner (Svölurnar) i 1975. I 1969 ledet hun den første streiken som islandske flyvertinner har gjennomført. Hun var også styremedlem i Næringsansattes union fra 1975 til 1983.
Vikedal prestegjeld
Vikedal prestegjeld var et prestegjeld tilhørende Haugesund prosti. Det omfattet sogn i tidligere Vikedal kommune i Rogaland fylke, og hovedkirken var Vikedal kirke.
Nysnø Klimainvesteringer
Nysnø Klimainvesteringer AS er et norsk statsaksjeselskap stiftet i 2017 med hovedkontor i Stavanger. Selskapet ble stiftet som Fornybar AS og skiftet navn til Nysnø Klimainvesteringer i 2018.
Vikedal prestegjeld
Vikedals kirkesogn er nå en del av Vindafjord kirkelige fellesråd, og underlagt Ryfylke prosti i Stavanger bispedømme i Den norske kirke.
Ragnar Stare
Ragnar Alexander Stare (født 24. november 1884, død 30. juni 1964) var en svensk skytter som deltok i de olympiske leker 1920 i Antwerpen.
Vikedal prestegjeld
Historikk
Víkadals sókn (norrønt) har sin opprinnelse fra kristningen av landet. Vikedal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Vikedal med Sandeid og Imsland annekssogn.
Prestegjeldet er i 1620 omtalt i Graagaas som Wigedall Præstegjeld under Ryefølckes Prouistij. Ved kgl. res. av 6. mai 1682 ble prestegjeldet overført til det nye Christianssands stift.
Vikedal prestegjeld dannet grunnlaget for Vikedal formannskapsdistrikt, som ble opprettet i 1837.
Ved avviklingen bestod Vikedal prestegjeld av menighetene i Vikedal, Sandeid og Imsland.
Nysnø Klimainvesteringer
Selskapets vedtektsfestede formål er å bidra til reduserte klimagassutslipp gjennom investeringer, på kommersielt grunnlag, rettet mot ny teknologi i overgangen fra teknologiutvikling til kommersialisering.
PGA Championship 1936
PGA Championship 1936 ble arrangert i Pinehurst, Nord-Carolina i USA i 1936.
Nysnø Klimainvesteringer
Nysnø Klimainvesteringer er heleid av staten, og eierskapet forvaltes av eierskapsavdelingen i Nærings- og fiskeridepartementet. Næringsministeren utgjør selskapets generalforsamling.
PGA Championship 1936
Turneringen ble spilt som matchspill.
Nysnø Klimainvesteringer
Administrerende direktør er Siri Kalvig.
I september 2019 vedtok Patentstyret at varemerkeregistreringen av Nysnø er egnet til å forveksles med registrering av, og krenker varemerkeretten til, investeringsfondet Snö. Patentstyrets vedtak ble opprettholdt av Klagenemnda for industrielle rettigheter. I ettertid inngikk partene et forlik om den videre bruken av navnet.
Jóhanna Sigurðardóttir
Bakgrunn
Jóhanna Sigurðardóttir var gift med Þorvaldur Steinar Jóhannesson og har to sønner med ham (født 1972 og 1977). De ble senere skilt. I 2002 inngikk hun homofilt partnerskap med forfatteren Jónína Leósdóttir (født 1954) og etter en lovendring i 2010 som åpnet for likekjønnede ekteskap, giftet de seg 27. juni.
Suldal prestegjeld
Suldal prestegjeld var et prestegjeld tilhørende Ryfylke prosti. Det omfattet sogn i Suldal kommune i Rogaland fylke, og hovedkirken var Suldal kirke.
Suldals kirkesogn er nå en del av Suldal kirkelige fellesråd, og underlagt Ryfylke prosti i Stavanger bispedømme i Den norske kirke.
Jóhanna Sigurðardóttir
Politisk arbeid
Hun ble valgt inn i Alltinget i 1978 for Alþýðuflokkurinn (som senere ble til Samfylkingin), og nøt tidlig suksess som alltingsrepresentant. Hun var visepresident i Alltinget i 1979 og 1983–1984. Hun ble valgt til nestleder i Alþýðuflokkurinn i 1984, og satt i denne stillingen inntil 1993. Jóhanna var også sosialminister i fire forskjellige regjeringer mellom 1987 og 1994. I 1994 til 1998 var hun medlem av Þjóðvaki, som var en utbrytergruppe av Alþýðuflokkurinn. Disse to partiene ble forent som Samfylkingin i 1998. Jóhanna ble på nytt sosialminister etter alltingsvalget 2007, da Sjálfstæðisflokkurinn og Samfylkingin inngikk i en ny koalisjon under Geir H. Haarde.
Suldal prestegjeld
Historikk
Súladalr sókn (norrønt) har sin opprinnelse fra kristningen av landet. Suldal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Suldal med Sauda og Røldal annekssogn.
Jóhanna Sigurðardóttir
Statsminister
Den 26. januar 2009 trakk statsministeren Haarde seg, og leverte sin avskjedssøknad til president Ólafur Ragnar Grímsson. Avgjørelsen ble tatt etter seksten ukers protester mot regjeringens håndtering av finanskrisen. Haarde hevdet imidlertid at regjeringen hadde kollapset grunnet krav fra Samfylkingin om å få lede regjeringen. Presidenten gav regjeringsoppdraget til Samfylkingin og Vinstri hreyfingin – grænt framboð, som vil bli støttet av Framsóknarflokkurinn. Sigurðardóttir ble raskt fremmet som en klar favoritt til å overta vervet som statsminister grunnet hennes høye popularitet i befolkningen, spesielt etter at Ingibjörg Sólrún Gísladóttir avslo å bli ny statsminister. Sigurðardóttir og hennes regjering ble offisielt innsatt søndag 1. februar 2009, én dag på etterskudd.
Suldal prestegjeld
Historikk
Prestegjeldet er i 1620 omtalt i Graagaas som Soledall Præstegjeld under Ryefølckes Prouistij. Ved kgl. res. av 6. mai 1682 ble prestegjeldet overført til det nye Christianssands stift.
Soledal prestegjeld dannet grunnlaget for Soledal formannskapsdistrikt, som ble opprettet i 1837.
Jóhanna Sigurðardóttir
Statsminister
Hun er Islands første kvinnelige statsminister, og den første åpent homofile regjeringssjefen i verden. Jóhanna Sigurðardóttirs seksualitet har aldri vært et tema i islandsk politikk, hvor hun er best kjent for sitatet «min tid vil komme» («Minn tími mun koma»).
Ved alltingsvalget 25. april 2009 fikk den sittende regjeringen fornyet tillit, og Jóhanna Sigurðardóttir kunne dermed fortsette som statsminister med et flertall i Alltinget bak seg.
Suldal prestegjeld
Historikk
Ved kgl. res. av 18. desember 1848 fikk Røldal sogn egen prest. Ved kgl. res. 24. april 1858 ble Sauda sogn overført til det nyopprettede Sand prestegjeld. Ved kgl. res. av 22. mai 1885 ble Røldal sogn utskilt fra Suldal prestegjeld, opprettet som eget sognekall og overført til Hardanger og Voss prosti, med virkning fra 1. september 1885.
Prestegjeldet inngikk i det nye Stavanger bispedømme fra 1. januar 1925.
I 2003 ble Jelsa prestegjeld avviklet og dets sogn Jelsa og Ervik ble overført til Suldal prestegjeld.
Ved avviklingen bestod Suldal prestegjeld av menighetene i Suldal, Sand, Erfjord og Jelsa.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Pakistan under Sommer-OL 1996
Pakistan under Sommer-OL 1996. Tjuefire sportsutøvere fra Pakistan deltok i fem sporter, boksing, bryting, friidrett, landhockey og svømming under Sommer-OL 1996 i Atlanta. Det vant ikke noen medaljer.
Ebenist
En ebenist er en kunstsnekker som utfører finere snekkerarbeider og arbeider i edle tresorter. Produktene var særlig eksklusive møbler og interiørdetaljer.
Ordet er avledet fra ibenholt (ebenholz, ebony osv.), en tresort som gjerne har blitt benyttet av kunstsnekkere opp i gjennom tidene.
Betegnelsen ebenist er oppstått i Frankrike på 1600-tallet, og faget er særlig kjent derfra, men er også brukt i en rekke andre europeiske land. Kundene hørte til i de øvre sosiale lag.
Ebenisten var en eksklusiv møbelsnekker, og det er generelt ingen klar grense mellom møbelsnekkerfaget og ebenist. I Norge har det vært få håndverkere som har kalt seg ebenister, og møbler av slik kvalitet kom oftest til Norge som importvarer.
Blant norske møbelsnekkere i nyere tid har kalt seg ebenist var snekkermester John Bjerga (1926-2009) i Stavanger.
Sporaeginthus
Sporaeginthus er en slekt i familien astrilder (Estrildidae) som ikke lenger er gyldig. De to artene er overført til slekten Amandava.
Majozi Sithole
Majozi Sithole er en eswatinisk økonom, som siden november 2013 har vært sentralbanksjef for Eswatinis sentralbank.
Han ble utnevnt til sentralbanksjef 7. november 2013, og overtok da etter Martin Dlamini. Han kom da fra stillingen som finansminister.
Utdanning og yrkeskarriere
Sithole er utdannet innen økonomi og regnskap ved University of Botswana and Swaziland. I tillegg har han tatt en mastergrad innen jordbruksøkonomi i Canada.
Han har vært foreleser ved University of Swaziland, og ble stemt inn i parlamentet i 1998. Fra 1998 til 2000 var han minister for økonomisk planlegging og utvikling, og fra 2001 til 2013 var han finansminister.
Da sentralbanksjef Martin Dlamini ble utnevnt til finansminister i november 2013 overtok Sithole som sentralbanksjef.
Ejin
Ejin (kinesisk: 额济纳旗; pinyin: Éjìnà Qí) er et banner (fylke) i ligaen (prefekturet) Alxa i den autonome region Indre Mongolia i Folkerepublikken Kina. Den omfatter deler av Gobiørkenen.
Elven Ejin renner gjennom området. Her er ruinene etter middelalderbyen Khara-Khoto, som var et viktig handelssted i flere hundre år.
Tasmanorites
Tasmanorites er en slekt av biller i delgruppen (underfamilien) skyggeløpere (Trechinae) i familiegruppen løpebiller.
Ejin
Befolkningen var på 16,159 innbyggere i 1999.
Det mest kjente arbeidsstedet er romsenteret Jiuquan, grunnlagt i 1958.
Tasmanorites
Utbredelse
Artene lever i Australia (Tasmania).
Ejin
Kulturminner
Juyan-funnstedet (居延遗址, Juyan yizhi) ble i 1988 oppført på Folkerepublikken Kinas liste over kulturminner.
Drototelus
Drototelus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, lange og tynne trebukker. Antennene er lange og tynne, pronotum forholdsvis smalt og tilsmalnende forover.
Utbredelse
Gruppen er endemisk for New Zealand og finnes der bare på Nordøya.
Systematisk inndeling
Slektslisten følger.
PGA Championship 1935
PGA Championship 1935 ble arrangert i Oklahoma City, Oklahoma i USA i 1935.
Torvastad prestegjeld
Torvastad prestegjeld var et prestegjeld tilhørende Karmøy prosti. Det omfattet sogn i Karmøy og Utsira kommuner i Rogaland fylke, og hovedkirken var Torvastad kirke.
Torvastads hovedsogn er nå en del av Karmøy kirkelige fellesråd, og underlagt Karmøy prosti i Stavanger bispedømme i Den norske kirke.
Historikk
Torfastaðir sókn (norrønt) har sin opprinnelse fra kristningen av landet. Torvastad prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Torvastad, med Skåre og Utsira annekssogn.
Prestegjeldet ble 1563 kalt Hofflands prestegjeld, og er 1620 omtalt i Graagaas som Thorffuestad Præstegjeld under Carmsunds Prouistij. Ved kgl.res. av 6. mai 1682 ble prestegjeldet overført til det nye Christianssands stift.
Torvestad prestegjeld dannet grunnlaget for Torvestad formannskapsdistrikt, som ble opprettet i 1837.
Ved kgl.res. av 21. juli 1879 ble kjøpstaden Haugesund sammen med Skåre sogn utskilt fra Torvastad og opprettet eget Haugesund prestegjeld, med virkning fra 14. oktober 1879.
Ved avviklingen bestod Torvastad prestegjeld av menighetene i Torvastad og Utsira.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Pål A. Bertnes
Pål-Andreas Bertnes (født 11. mai 1944), cand.jur. fra Universitetet i Oslo, er tidligere fakultetsbibliotekar/overbibliotekar ved Juridisk bibliotek (tidligere Det juridiske fakultetsbibliotek) ved Det juridiske fakultet ved Universitetet i Oslo.
Bertnes har vært med i etableringen og utviklingen av nettportalen Jurdisk nettviser, en emneportal som kvalitetssikrer og systematiserer internettressurser. I perioden 2001-2012 var han redaktør av Norsk Retstidende. Han har vært ansvarlig for oppbyggingen av biblioteks- og referansesystemet BibJure som etterhvert er blitt en standard for klassifisering av juridisk litteratur. BibJures systematiske register er bl.a. brukt i Norsk Retstidendes registre og i Norges lover.
Bertnes har vært aktiv faglitterær forfatter. Av hans publikasjoner kan nevnes Faglig informasjon på Internett – kvalitet og kildekritikk, revidert utgave 2012 ble utgitt sammen med Bård Sverre Tuseth (1. utgave utgitt i 2003), og Praktisk rettskildelære – juridisk informasjonssøking, som han i 2012 ga ut sammen med Halvor Kongshavn og Kristian Dahle Trygstad (1. utgave utgitt i 1992).
Palestina under Sommer-OL 1996
Palestina under Sommer-OL 1996. To mannlige sportsutøvere fra Palestina deltok i friidrett under Sommer-OL 1996 i Atlanta. Det var første gangen som Palestina deltok i et sommer-OL, de vant ikke noen medalje.
Arena Națională
Arena Națională er Romanias nasjonalarena som ligger i hovedstaden București. Den er hjemmebane for og for eliteserieklubben FCSB. Stadionanlegget stod ferdig i september 2011 og erstattet den tidligere Stadionul Național (1953–2008).
Stadionet har en tilskuerkapasitet på 55 634 og er dermed landets største idrettsanlegg målt etter antall sitteplasser. Anlegget har et overtrekkbart tak og er bygget etter kriterier utarbeidet av UEFA, hvor anlegget er rangert som nummer fire i UEFAs stadionrangering, som er den høyeste oppnåelige kategorien. Arena Națională har blitt brukt som konsertarena ved flere anledninger, blant annet gjestet av Red Hot Chili Peppers, Depeche Mode og Metallica. Stadionet blir også årlig brukt som finalearena for både den nasjonale cupen Cupa României og supercupfinalen Supercupa României.
Arena Națională var vertskap for finalen i Europaligaen i fotball for menn 2011/12 mellom Atlético Madrid og Athletic Bilbao (3–0) den 9. mai 2012. Under EM i fotball 2020 er stadion utpekt som vertskap for tre gruppespillkamper og én 16. delsfinale.
Svømming under VM i svømmesport 2022 – 100 meter ryggsvømming menn
100 meter rygg menn er en svømmeøvelse som blir arrangert under VM i svømmesport 2022 i Budapest i Ungarn 19. og 20. juni 2022.
Rekorder
Følgende nye rekorder på øvelsen ble satt under mestwrskapet.
Forsøksheat
Forsøksheatene startet 19. juni klokken 09:15.
Njård Fekting
Njård Fekting (stiftet i 2006) er avdelingen for fekting i idrettslaget Njård. Njård Fekting har sitt utspring fra da Oslo Fekteklub i 2006, men beholdt sin status som en selvstendig klubb. Målsetningen var å få en bedre økonomi og administrasjon. I 2013 ble Oslo Fekteklub igjen en selvstendig klubb uavhengig av Njård med eget styre og lokaler på Økern. Se Oslo Fekteklub.
Svømming under VM i svømmesport 2022 – 100 meter ryggsvømming menn
Semifinaler
Semifinalene startet 19. juni klokken 18:18.
Njård Fekting
Njård Fekting har treningslokaler i Njårdhallen i Oslo, og har over 300 medlemmer. Klubben er den med flest aktive fektere i Norge. De kjører nybegynnerkurs i fekting for barn og voksne hvert halvår.
Meritter
Njård Fekting har siden starten i 2006 hatt mange gode resultater, i større mesterskap kan følgende nevnes:
Svømming under VM i svømmesport 2022 – 100 meter ryggsvømming menn
Finale
Finalen startet 20. juni klokken 19:00.
Seksuell Empati
Seksuell Empati er et scenekunstprosjekt for ungdom laget av Jarl Flaaten Bjørk i «Flaatenbjørk kompani». Prosjektet er i to deler: Seksuell Empati vol.1 – Handlinger, og Seksuell Empati vol.2 – Identiteter. Tittelen hentyder til en slags seksuell medfølelse, og stykkene er et kunstnerisk bevisstgjøringsprosjekt der man søker å gjøre publikum, og i særlig grad ungdom, klar oppmerksom på seksuelle krenkelser og overgrep. Prosjekt er støttet av Norsk kulturråd.
Stykket har turnert med Den kulturelle skolesekken i Rogaland, og har også turnert i Vest-Agder, Akershus og Vestfold. Seksuell Empati vol 1 er spilt 165 ganger på forskjellige ungdomsskoler.
Eventyrland (film)
Eventyrland er en norsk film fra 2013. Filmen er regissert Arild Østin Ommundsen. Han har selv også sørget for både manus, foto og klipp i filmen. Innspillingen gikk over 18 måneder, noe som er svært uvanlig lang tid. Filmmusikken er komponert av Thomas Dybdahl. Filmens hovedperson Jenny portretteres av Silje Salomonsen, som er hennes første hovedrolle i norsk film. Filmen veksler mellom å være en intens spenningsfilm og en fin kjærlighetshistorie.
Filmen vant prisen for beste foto under Amandaprisen 2013 og prisene for beste regi og beste produsent under Kanonprisen 2013, alle ved Arild Østin Ommundsen.
Tysvær prestegjeld
Historikk
Teitsfjarðar sókn (norrønt) har sin opprinnelse fra kristningen av landet. Skåre antas å være lagt under Skjold i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Prestegjeldet inngikk i det nye Stavanger bispedømme fra 1. januar 1925. Ved kgl.res. av 22. februar 1963 ble Førdesfjorden sogn overført fra Avaldsnes prestegjeld til Tysvær prestegjeld, med virkning fra 1. januar 1969. Ved kgl.res. av 22. januar 1988 ble Nedstrand prestegjeld nedlagt, og Nedstrand sogn overført til Tysvær prestegjeld.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Johan Martin Schønheyder
Johan Martin Schønheyder (født 4. februar 1752 i København, død 9. juli 1831 i København) var en dansk kammeradvokat og høyesterettsadvokat. Han var sønn av Johan Franciscus Gottlieb Schønheyder og bror til professor Johan Henrik Schønheyder.
Nødpenger
Nødpenger eller krisepenger er pengesedler eller mynt utgitt av stater, kommunale myndigheter, banker eller andre private bedrifter i situasjoner der det er oppstått mangel på offisielle penger, særlig skillemynt, oftest i krigs- eller krisetider. Slike nødpenger var svært vanlig i Tyskland under og etter første verdenskrig, men forekommer også mange andre steder til forskjellige tider.
Johan Martin Schønheyder
Johan Martin Schønheyder ble student i 1765 og juridisk kandidat i 1772. Samme år ble han utnevnt til prokurator ved hoff- og statsretten, i 1774 ble han utnevnt til høyesterettsadvokat, og i 1785 ble han utnevnt til kammeradvokat. Den sistnevnte stillingen hadde han frem til 1828. I 1828 ble han utnevnt til assessor i høyesterett.
Nødpenger
Etter angrepet på Norge i 1940 ble det utstedt nødpenger av 12 kommuner, samt 17 bedrifter og fem banker.
Johan Martin Schønheyder
I 1803 ble han justisråd, i 1805 etatsråd og i 1822 konferensråd. I to perioder var han Ordførende Mester i frimurerlogen Zorobabel til Nordstjernen i København, nemlig fra 1803 til 1818 og fra 1821 til 1828: se under «Ordførende Mestere» hér: St. Johanneslogen Zorobabel og Fredrik til det Kronede Haap.
Nødpenger
Referanser
Notgeld Notgeld Noodgeld ノトゲルド Notgeld Notgeld Нотгельд Нотгельд
Johan Martin Schønheyder
Schønheyder var kjent som en dyktig orator; han var levende interessert i kunst og litteratur og en beundrer av Ludvig Holberg.
Tie Yana
Tie Yana (født 13. mai 1979) er en hongkongkinesisk bordtennisspiller. Hun representerte Hongkong under Sommer-OL 2008 i Beijing, Kina, der hun røk ut i kvartfinalen.
Johan Martin Schønheyder
Han var gift med Johanne Margrethe Smith (1758–1822), datter av sogneprest Morten Smith og Mette Kirstine «Petersen» (Jørgensdatter, altså datter av J. Pedersen: se ).
Slim Thug
Slim Thug, egentlig Stayve Jerome Thomas (født 8. september 1980) er en rapper fra Houston, Texas.
Elongatomerionoeda
Elongatomerionoeda er en slekt av biller som tilhører den artsrike underfamilien Cerambycinae i familien trebukker (Cerambycidae).
Gunnarstorp (Østfold)
Gunnarstorp er en gård i Skjeberg i Sarpsborg kommune i Østfold.
Elongatomerionoeda
Utseende
Middelsstore, lange og slanke, matte, rødlige eller gulbrune trebukker. Antennene er tynne og lengre enn kroppen. Pronotum er sylindrisk, minst så langt som bredt. Dekkvingene er forkortede og dekker bare omtrent halve bakkroppen, med en svart flekk i spissen.
Utbredelse
Slekten er utbredt i Sørøst-Asia (Malaysia, Filippinene og Borneo).
Gunnarstorp (Østfold)
Stedet er kjent for et stort gravfelt fra bronsealderen og tidlig jernalder. I løpet av årene 1956-63 ble det funnet 153 gravanlegg her, de aller fleste varianter av steinlegninger, men det finnes også gravrøyser, bautasteiner og runde steinsetninger. Feltet er ikke totalgravd, og kan romme mange flere anlegg.
Spesielt for dette feltet er at mange av de anleggene som er funnet ikke rommer noen påviselig grav. Likevel er det ikke mulig å påvise noen direkte forskjell mellom virkelige graver og de tomme. I de tilfellene der graver er påvist, er det utelukkende tale om branngraver, dvs. kremasjoner. Det er analysert flere radiologiske dateringer, som viser at feltet har vært i bruk fra yngre bronsealder til yngre romertid. Hovedvekten av anleggene synes å være fra perioden 800 – 200 f.Kr.
Litteratur
Wangen, Vivian: Gravfeltet på Gunnarstorp. Et monument over dødsriter og kultutøvelse i 1200 år, ''Universitetets Oldsaksamling Skrifter, Ny rekke nr. 21.'' Oslo 1998
Shanaze Reade
Shanaze Danielle Reade (født 23. september 1988) er en britisk syklist som konkurrerer i BMX og banesykling.
Hun har to gull og ett sølv i lagsprint fra VM i banesykling, og tre VM-gull i BMX.
Hun representerte landet sitt under Sommer-OL 2012 i London, der hun ble nummer 6.
Restauranghögskolan vid Umeå universitet
Restauranghögskolan vid Umeå universitet er fra 2002 en egen enhet ved Umeå universitet, men grunnlaget ble lagt med Gastronomiprogrammet i 1996.
Fra starten har Restauranghögskolan i Umeå utviklet seg gradvis. Gjesteprofessor siden sent på 90-tallet Gert Klötzke utgjør en ressurs i utdanningen gjennom sin lange erfaring innen næringen. I 2005 ble en av Sveriges mest internasjonl kjente kokker og restaurantverter Marcus Samuelsson utnevnt til adjungerad professor ved Restauranghögskolan. Mathias Dahlgren, Sveriges eneste verdensmester i matlaging er også professor ved høyskolen.
Tømmernestunnelen
Tømmernestunnelen er en veitunnel i Hamarøy kommune i Nordland. Tunnelen er en del av Europavei 6. Den er 720 meter lang.
Gisle Aarlott
Gisle Aarlott (født 9. september 1963 i Steinkjer) er gitarist, vokalist, komponist, skribent og grafisk designer.
Aarlott han vært med i bandene Moas Ark, Set og Clarion Call. Han har skrevet en rekke låter for alle bandene. Hans gruppe Clarion Call hadde to låter på NRK P1s Norsktoppen. Disse var hentet fra bandets 2 CD-er; Clarion Call (1995) og The Next Big Thing (2000). I perioden 1986 – 1989 spilte han med bl.a. Finn Coren (The Echoing Green). I 2015 kom hans første album på norsk - Volum 1. Oppfølgeren, Volum 2, ble utgitt i 2020.
Han har også vært initiativtaker til kaffebaren Café Madam Brix (2000), mini-festivalen Det Store Kaffeslabberaset (2001) og Steinkjerfestivalen (2006).
Gisle Aarlott er dessuten grafisk designer/macoperatør/tekstforfatter.
Ellen Fjestad
Ellen Fjestad (født 3. juli 1979) er en norsk forfatter.
Aleksandr Tarkovskij Hemminghytt
Aleksandr Tarkovskij Hemminghytt (født 4. september 1986) er en norsk fekter som fekter for Njård Fekting. Han er en del av Njårds «Team Safetec».
Ellen Fjestad
Fjestad gikk på NBIs forfatterutdanning, og debuterte i 2012 med boka Sammen skal vi holde himmelen. Den hadde året før gått til topps i Schibsted Forlags romanmanus-konkurranse i kategorien barn og ungdom.
For debutboka fikk hun U-Prisen 2013. Prisen ble dette året delt ut til to bøker og to forfattere. Den andre var Marianne Kaurin som fikk den for boka Nærmere høst.
Fjestad har tenkt sin debutbok som den første i en serie på minst tre bøker. Bok nr to kom i 2015, med tittelen Døgnfluedans,
Gjervåg gravlund
Gjervåg gravlund er en gravlund på Tjøme i Færder kommune i Vestfold, noen kilometer nord for Tjøme kirke. På gravlunden står en støpul med klokke, men det finnes ikke noe gravkapell på stedet. Det har vært noe diskusjon om å oppføre et seremonibygg, men intet tyder på at det er politisk stemning for å gjennomføre det.
Sukkerlønn
Sukkerlønn (Acer saccharum) er en nordamerikansk art i lønneslekta. Den er kjent for sterke høstfarger og fremstilling av lønnesirup. I Nord-Amerika finnes det også fem andre lønnearter som noen botanikere oppfatter som underarter av sukkerlønn, men i denne artikkelen brukes en snever definisjon av arten.
Beskrivelse
Det er et løvfellende tre som blir 300–400 år gammelt og 27–37 m høyt med en stammediameter på 76–91 cm. Barken er glatt og grå med fine ribber. Eldre trær har bark med lange, brede furer, og barken løsner i flak. Knoppene er mørkebrune med lyse kanter og fin behåring. Bladstilken har ikke melkesaft, noe som skiller sukkerlønn fra den snarlike europeiske arten spisslønn. Bladene er 12–18 cm og håndflikede med fem lapper. De er lysegrønne om våren, lysende grønne om sommeren og blir gylne eller skarlagensrøde om høsten.
Utbredelse og økologi
Nordgrensa for sukkerlønn strekker seg østover fra helt sørøst i Manitoba, gjennom sentrale Ontario, sørlige Québec til New Brunswick og Nova Scotia. I USA finnes arten i New England, New York, Pennsylvania, sørvestover gjennom sentrale New Jersey til Appalachene og videre sørover til lengst vest i Nord-Carolina og sør i Tennessee. Vestgrensa strekker seg gjennom de østlige delene av Minnesota og Iowa, det meste av Missouri og såvidt inn i Kansas. Spredte bestander finnes i nordlige Kansas, Georgia og Nord- og Sør-Carolina.
Sukkerlønn vokser i kjølig, fuktig klima der det er stor forskjell på vinter- og sommertemperatur. Jordsmonnet bør være sandig eller siltig, verken for tørt eller vått, og med en pH helst i området 5,5–7,3. Sukkerlønn vokser godt i skygge, og av innfødte treslag tåler bare amerikabøk like mye skygge.
Maurblomsterfluer
Maurblomsterfluer (slekten Microdon) er en gruppe av fluer som tilhører familien blomsterfluer (Syrphidae). Larvene, som lever i maurtuer, har et enestående utseende. Det finnes flere hundre arter, fire av dem er funnet i Norge.
Sukkerlønn
Utbredelse og økologi
Den vokser i rene bestander eller danner skog sammen med svartlind, amerikabøk, gulbjørk, romhegg, rødgran eller amerikaosp. Andre trær den vokser sammen med er Prunus pensylvanica, kvitgran, papirbjørk, balsamedelgran, weymouthfuru, kanadahemlokk, rødlønn, rødeik, gråbjørk, tulipantre, kviteik, sassafras og Diospyros virginiana. I undervegetasjonen er det mange busker, blant annet nebbhassel, Dirca palustris, Diervilla lonicera, canadabarlind, bringebær og bjørnebær.
Maurblomsterfluer
Utseende
Middelsstore (8–14 mm), svært tettbygde blomsterfluer med lange antenner. Kroppen er gråsvart eller brunsvart bortsett fra scutellum som kan være oransje. Den er tett kledt med fine, lyse, korte hår. Hodet er kort og bredt, ansiktet temmelig flatt. Fasettøynene er bredt skilte hos begge kjønn, med meget kort og fin behåring. Antennene er svarte, det andre og tredje leddet er forlenget slik at antennen blir lengre enn hodet. Thorax er flat og bred, ganske matt. Scutellum er stort og flatt, bakerst med to korte pigger. Beina er korte og kraftige, brunlige, fotleddene er brede. Vingene er påfallende små i forhold til kroppsstørrelsen. Åren R4+5 har et vedheng som går bakover midt i den ytterste cellen. Bakkroppen er bredt oval.
Sukkerlønn
Nytte
Arten er hovedkilden for lønnesirup. Trærne tappes for sevje tidlig på våren. Sukkerinnholdet i sevjen er omtrent 2,5 prosent, og den kokes inn til sirup. Produksjonen av lønnesirup har ført til at lønn er blitt et nasjonalsymbol for Canada, og landets flagg og riksvåpen viser stiliserte lønneblader.
Mårådalsfjellet
Mårådalsfjellet er et fjell i Skjåk kommune i Innlandet. Det har en høyde på 1 850 meter over havet.
Sukkerlønn
Nytte
Sukkerlønn er blant de viktigste løvtrærne innen tømmerdrift i utbredelsesområdet. Det brukes til trelast, massevirke og fyringsved. Trevirket er homogent og slitesterkt, og det brukes i trapper, til parkett, gulvbord, paneler, lister, rekkverk og biljardkøer. Virket leder lyd godt og brukes til musikkinstrumenter, som trommer og halsen på fioliner og elgitarer. Spesielt ettertraktet er fugleøyelønn der virket har små ujevnheter som ligner fugleøyne.
Maurblomsterfluer
Utseende
Larven har et unikt utseende, og ligner lite på et insekt. Oversiden er hvelvet, glatt og hard, de to ånderørene (spirakler) på bakkroppen munner i en felles knøl som stikker opp bak. Ellers sitter munnåpningen på den flate undersiden, som er godt vernet mot maurene. Puppen ligner larven, men er enda mer motstandsdyktig mot angrep.
John Nash (1752–1835)
John Nash (født 18. januar 1752, død 13. mai 1835) var en engelsk arkitekt som var ansvarlig for mye av Londons byutvikling i regentskapstiden. Blant annet tegnet han husene i Chester Terrace, som nå har høyeste fredningsgrad i Storbritannia.
Sukkerlønn
Nytte
Treslaget plantes som prydtre i hager, parker og langs veger. Det er ganske vanlig på De britiske øyer, og i Norge finnes det noen trær på Østlandet og langs kysten nordover til Nordmøre. Sukkerlønn tåler ikke vegsalt, komprimert jord eller luftforurensning, og i USA har en derfor i stor grad gått over til å plante spisslønn.
Maurblomsterfluer
Levevis
Maurblomsterfluene har larver som lever som utvikler seg i maurtuer. Larvene er beskyttet av sin harde, glatte hud og spiser av maurenes avkom. De voksne fluene besøker ikke blomster. Hannene forsvarer revirer der de venter på hunnene. Andre insekter som beveger seg inn i reviret blir jaget vekk. Selv om disse fluene ser klumpete ut med påfallende små vinger er de temmelig raske flygere. Hannen og hunnen parer seg ganske lenge og kan fly et godt stykke mens de er sammenkoblet i paring. Hunnen legger egg i barksprekker eller lignende nær maurkolonier, og larvene lever av maurenes egg og larver. Puppen har en hvelvet overside og en flat underside, og et hardt skall som verner den mot maurene.
Utbredelse
Slekten er utbredt over store deler av Jorden.
Oslo Fekteklub
Oslo Fekteklub er en fekteklubb fra Oslo.
Den ble stiftet 6. september 1906 av Hans Bergsland som ble første formann, mens kaptein John P. Dahl ble første fektetrener. Klubben var kimen til at Norges Fekteforbund ble stiftet i 1911, og at Norge var ett av ni europeiske land som bidro til å stifte det internasjonale fekteforbundet FIE. Ved tiårsjubiléet i 1916 hadde man gått fra tyve medlemmer i 1906 til om lag 75, og klubbens instruktør var Eldgaard Olsen.
Blant fektere som har representert klubben er Severin Finne og Nils Koppang. Senere formenn har vært grosserer Aanonsen (far til Rolf), Claus Mørch under den andre verdenskrig, og senere Ove Mo. Oslo Fekteklub har siden tidlig 1960-årene holdt til i fektesalen i Njårdhallen, frem til 2013 da klubbens fikk sine egne lokaler på Hovseter og fra 2017 på Bi-Kuben på Økern.
Referanser
<references group="Norges Fekteforbund" />
PGA Championship 1934
PGA Championship 1934 ble arrangert i Williamsville, New York i USA i 1934.
Turneringen ble spilt som matchspill.
Israel under Vinter-OL for ungdom 2016
Israel deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen bestod av to utøvere.
Farlig følge
Handling
Historien finner sted i London, i 1888. Ekteparet Harley får en ny leieboer som heter Slade, og han blir snart venner med deres niese, den attraktive skuespillerinnen Lily Bonner. Etter hvert viser det seg at Slade faktisk er identisk med Jack the Ripper. Han drukner i Themsen under en flukt fra politiet.
Gablenzfjella
Gablenzfjella er en liten gruppe av fjell i Fimbulheimen i Dronning Maud Land, bestående blant annet av Grytøyrfjellet og Skigarden. Fjellpartiet har en utstrekning på om lag 24 kilometer og ligger i Mühlig-Hofmannfjella mellom Hochlinfjellet og Petrellfjellet.
Fjellpartiet ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher og navngitt etter direktøren for Deutsche Lufthansa.
Navnet er ikke godkjent av Norsk Polarinstitutt, som er norsk navnemyndighet i Antarktis.
Žirje
Den eneste landsbyen på øya heter også Žirje. Vegetasjonen på øya er i hovedsak krattskog.
Viktigste næringsvei på øya er jordbruk (vindruer, oliven, plommer, fiken og kirsebær) og fiske. Sjøen rundt Žirje er rik på fisk.
På 1100- og 1200-tallet var øya omkranset av murer og befestninger og restene av en bysantinsk festning fra 500-tallet finnes på øya.
Magalie Pottier
Magalie Pottier (født 16. mars 1989) er en fransk syklist som konkurrerer i BMX. Hun representerte landet sitt under Sommer-OL 2012 i London, der hun ble nummer 7.
Laure Barthélémy
Laure Barthélémy (født 5. august 1988 i Briançon) er en fransk langrennsløper.
Karriere
Barthélémy debuterte i verdenscupen i langrenn 16. desember 2006, og hennes beste individuelle verdenscup-plassering er en 19.-plass i sprint fristil fra 2008.
Hun representerte Frankrike under Vinter-OL 2010.
OL-resultater
Vancouver 2010
PGA Championship 1933
PGA Championship 1933 ble arrangert i Wauwatosa, Wisconsin i USA i 1933.
Turneringen ble spilt som matchspill.
Kari Thu
Kari Thu (født 11. februar 1939 på Buøy i Stavanger) var Stavangers første kvinnelige ordfører (H) fra 1982 til 1988.
Ekeberg kapell og gravlund
Ekeberg gravlund eller Ekeberg kirkegård i Sandefjord ble tatt i bruk rundt 1930. Det var tidlig planer om krematorium, men på grunn av krig og dårlig økonomi ble de utsatt.
Kari Thu
Da hun var to år gammel flyttet hun med sine foreldre til Hundvåg. Kari var enebarn og bodde lenge sammen med sin mor da faren seilte i utenriksfart. Det hadde også sine fordeler. Ni år gammel fikk hun blant annet være med ham på en tur til New York.
Ekeberg kapell og gravlund
Ekeberg kapell og krematorium ble tegnet av Arnstein Arneberg og innviet 1. juli 1960. På 2000-tallet har strengere utslippskrav bidratt til at krematoriet i likhet med en rekke andre småbykrematorier er nedlagt, og Vestfolds kremasjonsvirksomhet er konsentrert til Vestfold krematorium (åpnet 2010). Gravlunden er mer eller mindre full, og Sandefjords hovedgravplass er nå ved Orelund kapell.
Gravkapellet er imidlertid fortsatt i bruk. Det er utsmykket med relieffer av Ragnhild Butenschøn, foran hovedinngangen er en skulptur av Nic Schiøll, og Hans Holmen har laget smijernsporter. Korhvelvingen er malt av Per Krohg og Morten Krohg.
Ieper
Til Ieper hører dessuten Boezinge, Brielen, Dikkebus, Elverdinge, Hollebeke, Sint-Jan, Vlamertinge, Voormezele, Zillebeke og Zuidschote.
Kari Thu
Kari Thu utdannet seg til lærer, og arbeidet først på Buøy og siden på Hundvåg fram til 1978. I 1972 ble hun valgt inn i bystyret for Høyre. I 1978 ble hun kommunalråd sammen med Hilmar Egeli og Halvor Hjertvik, de første kommunalrådene i Stavanger.
Det vakte en smule oppsikt da Kari Thu i 1982 ble utnevnt til ordfører i Stavanger. Hun overtok etter Arne Rettedal som ble kommunalminister. I sin ordførerperiode arbeidet hun aktivt for å forsvare Stavangers posisjon som «oljehovedstad» og samtidig bevare byens særpreg. Økonomien for kommunen i denne perioden var god, noe skoler, barnehager, kirker og bydelshus nøt godt av.
Ieper
Historikk
Ieper var en betydelig by i middelalderen, og var på 1300-tallet sammen med Gent og Brugge et sentrum for tekstilindustrien i Flandern, som omfattet lin- og ullveverier. Mot slutten av 1300-tallet skal Ypern ha hatt minst 100 000 innbyggere.
Kari Thu
I denne perioden kom også Konserthuset, Stavanger kulturhus på Sølvberget og Musikk-konservatoriet med musikkskolen. I 1988 overtok Leif Måsvær som ordfører. I 1990 ble Kari Thu utnevnt til reiselivssjef i Rogaland.
Ieper
Historikk
Kledevevernes hall (Lakenhalle) ble ferdigbygd i 1380. Med sin rike gotiske stil, en 140 m lang fasade og et 70 m høyt tårn regnes den som en av middelalderens fremste arkitektoniske verk i området.
I 1383 ble Ieper beleiret av engelskmennene, som var i forbund med den rivaliserende byen Gent. Ieper klarte å motstå beleiringen, som etter en tid ble hevet. Næringsvirksomheten fikk imidlertid en knekk av beleiringen, for mange arbeidere hadde under denne bosatt seg andre steder, og fortsatte sin virksomhet på de nye stedene også etter at beleiringen var over. Egentlig gjenfant Ieper aldri sin gamle stilling etter denne beleiringen.
På 1500-tallet var Ieper et midtpunkt for motstanden mot Spania og måtte i 1584 utstå en ny tung beleiring av Alexander Farnese. Etter denne beleiringen ble det oppgitt at befolkningen var nede i 5 000 personer. På 1600-tallet var Ieper som viktig strategisk punkt et etterstrebet mål for flere krigsoperasjoner. Byen ble inntatt i 1648 av Condé, i 1649 av spanjolene, i 1658 av Turenne og i 1678 av Ludvig XIV, som beholdt byen helt til freden i Utrecht (1713). Festningsverkene ble lagt ned i 1781, ble gjenopprettet i 1815, men ble deretter revet nok en gang.
Jansenismens inspirator Cornelius Jansen ble i 1636 biskop av Ieper, der han døde 1638 og er begravet i St. Martinskirken.
Første verdenskrig
Under første verdenskrig, da Ieper ble provisorisk befestet, ble traktene omkring åsted for intense kamper mellom tyskerne og Ententemaktene, framfor alt britene. Selve Ieper forble imidlertid i ententemaktenes besittelse, selv om tyskerne både nord og sør om for byen klarte å trenge seg et stykke forbi byen. Fra 20. april 1915 ble byen bombardert i flere uker på rad av tyskerne, og da ble store deler av den, inklusive kledeveverhallen, ødelagt. Kampene rundt Ieper fortsatte deretter i årene fra 1916 til 1918.
Man regner gjerne med at det var tre store slag ved Ieper. Under det første slaget om Ieper (31. oktober til 22. november 1914) gjenerobret britiske soldater byen fra tyske styrker. Under det andre slaget om Ieper (22. april til 25. mai 1915) benyttet tyske styrker giftgass, for første gang på vestfronten og de erobret noen viktige åser rundt byen. Under det tredje slaget om Ieper (31. juli til 6. november 1917) gjenerobret britiske, canadiske og ANZAC-styrker åsene og led store tap. Dette slaget er også kalt slaget om Passchendaele.
Et stort antall krigskirkegårder av forskjellige nasjonaliteter finnes i området.
Etter første verdenskrig
Etter krigsslutt ble Ieper gjenoppbygd med penger som Tyskland måtte betale i krigsskadeerstatning. Området rundt det store torget, inklusive kledevevernes hall og rådhuset, ble gjenoppbygd i stil likt det tapte. Øvrige deler av byen fikk et mer moderne utseende. Kledevevernes hall ble i 1999 utropt til verdensarv og rommer i dag et museum over slagene rundt byen.
Epropetes
Epropetes er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Forholdsvis små, rødbrune til svarte trebukker. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er nærmest tønneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er hvelvede og litt innsnevrede i midten. Beina er middels lange med klubbeformede lår.
Utbredelse
Slekten er utbredt i Mellom- og Sør-Amerika, med særlig mange arter i Brasil.
Ludvig Hillestad
Ludvig Hillestad (født 9. august 1988) er en norsk fekter som fekter for Njård fekting. Han er en del av Team Safetec og har mange medaljer fra NM og junior NM.
Fiskerjenten
Fiskerjenten er en fortelling, eller snarere en roman, av Bjørnstjerne Bjørnson. Fortellingen ble utgitt første gang på norsk i 1868 og ble oversatt til svensk, finsk, tysk og engelsk like etter utgivelsen.